ಕಲ್ಲುಹೂವುಗಳು (ಲೈಕನ್) ಆಲ್ಗೆ ಅಥವಾ ಸೈನೋಬ್ಯಾಕ್ಟೀರಿಯಾ (ಕಲ್ಲುಹೂವುಗಳ ಪರಿಭಾಷೆಯಲ್ಲಿ "ಫೋಟೋಬಿಯೊಂಟ್ಸ್" ಎಂದು ಉಲ್ಲೇಖಿಸಲ್ಪಟ್ಟಿದೆ) ಮತ್ತು ಶಿಲೀಂಧ್ರಗಳ (ಹೆಚ್ಚು ಸಾಮಾನ್ಯವಾಗಿ ಆಸ್ಕೋಮೈಸೀಟ್‌ಗಳ ಹೆಚ್ಚಿನ ಜಾತಿಗಳು ಮತ್ತು ಬೇಸಿಡಿಯೋಮೈಸೀಟ್‌ಗಳ ಕೆಲವು ಜಾತಿಗಳು) ನಡುವಣ ಸಂಯುಕ್ತಜೀವಿಗಳ ಸಂಬಂಧದ ಮೂಲಕ ನಿರ್ಮಾಣವಾಗಲ್ಪಡುತ್ತವೆ, ಅದರಲ್ಲಿಶಿಲೀಂಧ್ರಗಳಿಂದ ನಿರ್ಮಾಣವಾಗಲ್ಪಟ್ಟ ಒಂದು ಅಂಗಾಶದಲ್ಲಿ ಸ್ವತಂತ್ರ ಫೋಟೋಬಿಯಂಟ್ ಕೋಶಗಳು ಸಂಯೋಜನಗೊಳ್ಳಲ್ಪಡುತ್ತವೆ. ಕಲ್ಲುಹೂವುಗಳು ಎಲ್ಲಾ ಭೂಪ್ರದೇಶಗಳಲ್ಲಿಯೂ ಪ್ರತಿ ಪರಿಸರ ವ್ಯವಸ್ಥೆಯಲ್ಲಿಯೂ ಸಂಭವಿಸುತ್ತದೆ, ಇದು ಮಣ್ಣಿನ ನಿರ್ಮಾಣದಲ್ಲಿ ಮತ್ತು ಜೈವಿಕ ಶ್ರೇಣಿಯಲ್ಲಿ ಪ್ರಮುಖ ಪಾತ್ರವನ್ನು ನಿರ್ವಹಿಸುತ್ತದೆ, ಮತ್ತು ಧ್ರುವ ಪ್ರದೇಶ, ಉನ್ನತ ಪರ್ವತ ಪ್ರದೇಶ, ಮತ್ತು ಸ್ವಲ್ಪ ಮಳೆ ಬೀಳುವ ಮರುಭೂಮಿ ಪ್ರದೇಶಗಳನ್ನು ಒಳಗೊಂಡಂತೆ ತೀವ್ರವಾದ ವಾತಾವರಣಗಳಲ್ಲಿನ ಪ್ರಬಲವಾದ ಜೀವಿಗಳ ವಿಧಗಳಾಗಿವೆ. ಅವುಗಳು ಬರಿಯ ಮಣ್ಣು, ಕಲ್ಲುಗಳು, ಮರದ ತೊಗಟೆ, ಹಲಗೆ, ಶೀತವಲಯದ ವರಟೆ ಮತ್ತು ಎಲೆಗಳನ್ನು ಒಳಗೊಂಡಂತೆ ಆಶ್ರಯ ನೀಡಲಾಗದ ಮೇಲ್ಮೈಗಳಲ್ಲಿ ಬೆಳೆಯುವುದಕ್ಕೆ ಸಮರ್ಥವಾಗಿರುತ್ತವೆ. ಶಿಲೀಂಧ್ರಮೂಲಗಳಲ್ಲಿರುವಂತೆ, ಫೋಟೋಬಿಯಂಟ್‌ಗಳು ದ್ಯುತಿಸಂಶ್ಲೇಷಣೆ ಕ್ರಿಯೆಯ ಮೂಲಕ ಸಕ್ಕರೆಯನ್ನು ಮತ್ತು ಇತರ ಕಾರ್ಬೋಹೈಡ್ರೇಟ್‌ಗಳನ್ನು (ಶರ್ಕರ ಪದಾರ್ಥ) ನೀಡುತ್ತವೆ, ಹಾಗೆಯೇ ಶಿಲೀಂಧ್ರಗಳು ಲವಣಗಳು ಮತ್ತು ನೀರನ್ನು ದೊರಕುವಂತೆ ಮಾಡುತ್ತವೆ. ಎರಡೂ ಸಂಯುಕ್ತ ಜೀವಿಗಳ ಕ್ರಿಯೆಗಳು ಎಷ್ಟು ಸಮರ್ಪಕವಾಗಿ ಸಂಯೋಜನಗೊಳ್ಳಲ್ಪಟ್ಟಿವೆಯೆಂದರೆ ಅವು ಹೆಚ್ಚಾಗಿ ಒಂದೇ ಏಕೈಕ ಜೀವಿಯಂತೆ ಕಾರ್ಯ ನಿರ್ವಹಿಸುತ್ತವೆ; ಹೆಚ್ಚಿನ ದೃಷ್ಟಾಂತಗಳಲ್ಲಿ ಫಲಿತಾಂಶವಾಗಿ ಕಂಡುಬರುವ ಜೀವಿಯು ವೈಯುಕ್ತಿಕ ಅಂಶಗಳಿಂದ ಬಹಳವಾಗಿ ಭಿನ್ನವಾಗಿರುತ್ತದೆ. ಲೈಕೆನೈಸೇಷನ್ (ಕಲ್ಲು ಹೂವು ಮಾಡುವ ಪ್ರಕ್ರಿಯೆ) ಇದು ಪೋಷಣೆಯ ಒಂದು ಸಾಮಾನ್ಯವಾದ ವಿಧಾನವಾಗಿದೆ; ೧೭,೫೦೦ ಮತ್ತು ೨೦,೦೦೦ ನಡುವೆ ವರ್ಣಿಸಲ್ಪಟ್ಟ ಜಾತಿಗಳಲ್ಲಿ ಸುಮಾರು ೨೦% ಶಿಲೀಂಧ್ರಗಳು ಕಲ್ಲುಹೂವುಗಳಾಗಿ ಪರಿವರ್ತಿತವಾಗಲ್ಪಟ್ಟಿವೆ. ಹೆಚ್ಚಿನ ಕಲ್ಲುಹೂವುಗಳಿಗೆ ಸಾಮಾನ್ಯವಾಗಿರುವ ಗುಣಲಕ್ಷಣಗಳು ಈ ಕೆಳಗಿನವುಗಳನ್ನು ಒಳಗೊಳ್ಳುತ್ತವೆ - ದ್ಯುತಿಸಂಶ್ಲೇಷಣೆ ಕ್ರಿಯೆಯ ಮೂಲಕ ಜೈವಿಕ ಇಂಗಾಲವನ್ನು ತೆಗೆದುಕೊಳ್ಳುವುದು, ನಿಧಾನ ಬೆಳವಣಿಗೆ, ಸಣ್ಣ ಗಾತ್ರ, ದೀರ್ಘ ಜೀವಿತಾವಧಿ, ದೀರ್ಘ-ಕಾಲದವರೆಗೆ ಇರುವ (ಋತುಕಾಲಿಕ) ಸಸ್ಯೀಯ ಪುನರುತ್ಪಾದನಾ ವಿನ್ಯಾಸಗಳು, ಲವಣಗಳ ಪೋಷಕಾಂಶಗಳು ಹೆಚ್ಚಾಗಿ ಗಾಳಿಯಿಂದ ಉತ್ಪತ್ತಿಯಾಗಲ್ಪಟ್ಟ ಮೂಲಗಳಿಂದ ತೆಗೆದುಕೊಳ್ಳಲ್ಪಡುತ್ತವೆ, ಮತ್ತು ಅದೇ ರೀತಿಯ ಆವಾಸಸ್ಥನದಲ್ಲಿರುವ ಇತರ ದ್ಯುತಿಸಂಶ್ಲೇಷಣೆ ಕ್ರಿಯೆ ನಡೆಸುವ ಜೀವಿಗಳಿಗಿಂತ ಹೆಚ್ಚಿನ ಮಟ್ಟದ ನಿರ್ಜಲೀಕರಣದ ಪ್ರತಿರೋಧತೆಯನ್ನು ಹೊಂದಿರುತ್ತವೆ. 

ಮಾನವ ಬಳಕೆ
ಅಲೈಂಗಿಕ ಮರುಉತ್ಪಾದನೆ
ಆಲ್ಗೆ ಮತ್ತು ಸೈನೋಬ್ಯಾಕ್ಟೀರಿಯಾಗಳ ಜೊತೆಗೆ
ಔಷಧಿಗಳು